<classify> KUELEKEA uchumi wa Viwanda mwaka 2025, Shirika la Taifa la Maendeleo NDC limeweka wazi mikakati yake ikiwa ni pamoja na kuchangia Mfuko Mkuu wa Serikali Sh Bilioni moja kila mwezi ili kuunga mkono juhudi za Rais Dk John Magufuli katika kujenga uchumi imara.Akizungumza jana jijini Dar es Salaam, Mkurugenzi Mwendeshaji wa Shirika hilo, Profesa Damian Gabagambi alieleza mafanikio yaliyopatika katika kipindi cha uongozi wa Serikali ya Awamu ya Tano, huku tathmini yake ikijikita katika kipindi cha kuanzia Aprili 2018 hadi Desemba 2019, tangu aliposhika wadhifa ndani ya shirika hilo baada ya kuteuliwa na Rais Magufuli.Alisema NDC imetengeneza Mpango Mkakati wa miaka mitano ulioanza 2018 na utamalizika 2023 na utekelezaji wake unaendelea vizuri na kwa kasi.Kupitia mpango mkakati huo, miradi ya Shirika iliyokwama kwa miaka mingi iko katika hatua mbalimbali za kufufuliwa maana mpango umeweka wazi mbinu mbadala za kupata fedha badala ya kuendelea kutegemea bajeti ya Serikali,alisema Gabagambi.Aliongeza kuwa Ni imani yangu kuwa iwapo Shirika litaungwa mkono kutoka katika mamlaka husika mbalimbali za serikali, hakuna mashaka kwamba katika kipindi cha muda mfupi, Shirika litakuwa linachangia Mfuko Mkuu wa Serikali angalau shilingi bilioni moja kila mwezi,alisemaAlisema kwa kuzingatia heshima, juhudi na nia ya dhati ya Rais Magufuli ya kujenga uchumi imara usio tegemezi, Shirika la Taifa la Maendeleo liko nyuma yake likifanyakazi kwa uadilifu na ubunifu mkubwa ili kufanikisha ndoto hiyo.Profesa Gabagambi alisema sasa ukusanyaji wa mapato umeongezeka ambapo kwa mwaka wa fedha ulioishia mwezi Juni 2019, Shirika lilikusanyika Sh 6,989,894,603.00, ukilinganisha na kipindi kama hicho mwaka 2017 ambapo zilikusanywa Sh 2,644,477,898.44.Hilo ni sawa na ongezeko la mapato kwa asilimia 164.3. Alisema ongezeko hilo la mapato, limewezesha taasisi kufanya mambo mengi ambayo yalishindikana huko nyuma ikiwa ni pamoja kwa mara ya kwanza shirika limeweza kuchangia Mfuko Mkuu wa Serikali kwa kutoa gawio la Shilingi milioni 174.Pia kulipa wafanyakazi haki zao zote kulingana na mikataba yao ya kazi, ikilinganishwa na huko nyuma ambapo wafanyakazi walikuwa wanakaa hadi miezi sita bila mshahara huku stahiki zao zikienda kusikojulikana.  <topic>: kitaifa 